CELEX: C2005/217/30
Language: sk
Date: 2005-09-03 00:00:00
Title: Rozsudok Súdneho dvora (tretia komora) z 21. júla 2005 vo veci C-71/04 (návrh na začatie prejudiciálneho konania podaný Tribunal Supremo): Administración del Estado proti Xunta de Galicia (Štátna pomoc — Článok 93 ods. 3 Zmluvy ES (teraz článok 88 ods. 3 ES) — Systém pomoci pri stavbe a prestavbe lodí, ktorý nespadá do pôsobnosti smernice 90/684 — Neoznámenie vopred — Článok 92 ods. 1 Zmluvy ES (teraz článok 87 ods. 1 ES) — Pojem štátnej pomoci — Ovplyvnenie obchodu medzi členskými štátmi)

3.9.2005   
            
            
               SK
            
            
               Úradný vestník Európskej únie
            
            
               C 217/16
            
         
      ROZSUDOK SÚDNEHO DVORA
   
   (tretia komora)
   z 21. júla 2005
   vo veci C-71/04 (návrh na začatie prejudiciálneho konania podaný Tribunal Supremo): Administración del Estado proti Xunta de Galicia (1)
   
   (Štátna pomoc - Článok 93 ods. 3 Zmluvy ES (teraz článok 88 ods. 3 ES) - Systém pomoci pri stavbe a prestavbe lodí, ktorý nespadá do pôsobnosti smernice 90/684 - Neoznámenie vopred - Článok 92 ods. 1 Zmluvy ES (teraz článok 87 ods. 1 ES) - Pojem štátnej pomoci - Ovplyvnenie obchodu medzi členskými štátmi)
   (2005/C 217/30)
   Jazyk konania: španielčina
   Vo veci C-71/04, ktorej predmetom je návrh na začatie prejudiciálneho konania podľa článku 234 ES, podaný rozhodnutím Tribunal Supremo (Španielsko) z 22. decembra 2003 a doručený Súdnemu dvoru 16. februára 2004, ktorý súvisí s konaním:: Administración del Estado a Xunta de Galicia, Súdny dvor (tretia komora), v zložení: predseda tretej komory A. Rosas, sudcovia J.-P. Puissochet, S. von Bahr, U. Lõhmus a A. Ó Caoimh (spravodajca), generálny advokát: F. G. Jacobs, tajomník: R. Grass, vyhlásil 21. júla 2005 rozsudok, ktorého výrok znie:
   Systém pomoci pre stavbu a prestavbu lodí, zavedený dekrétom č. 217/1994 z 23. júna 1994, ktorý nespadá do pôsobnosti smernice 90/684 z 21 decembra 1990 o pomoci pri stavbe lodí, sa musí vopred oznámiť Komisii Európskych spoločenstiev podľa článku 93 ods. 3 Zmluvy ES (teraz článok 88 ods. 3 ES), ak je preukázané, že môže sám osebe viesť k poskytovaniu štátnej pomoci v zmysle článku 92 ods. 1 Zmluvy ES (zmenený, teraz článok 87 ods. 1, ES). Je na vnútroštátnom súde, aby v prípade nerešpektovania tohto ustanovenia z toho vyvodil všetky dôsledky v súlade so svojím vnútroštátnym právom, tak pokiaľ ide o platnosť aktov zavádzajúcich opatrenia pomoci, ako aj o vrátenie finančných prostriedkov priznaných v rozpore s týmto ustanovením.
   
      (1)  Ú. v. EÚ C 94, 17.4.2004